**PÁLYÁZATI FELHÍVÁS**

A Magyar Nemzeti Bank és a Nyíregyházi Egyetem pályázatot hirdet **az MNB Kiválósági Ösztöndíj** elnyerésére a 2021/2022. tanévre (10 hónap). Az ösztöndíj összege: 50.000 Ft/hó.

Az ösztöndíjra a Nyíregyházi Egyetem gazdálkodási és menedzsment alapképzési szakos, nappali tagozatos hallgatója pályázhat.

**Jelentkezési feltételek:**

* a gazdálkodási és menedzsment alapszak nappali munkarendű, aktív hallgatói jogviszonnyal rendelkező állami ösztöndíjas vagy önköltséges finanszírozási formában tanuló hallgatói,
* az adott alapszakon legalább két félévre bejelentkeztek és az előző két egymást követő aktív félévben legalább 54 kreditet megszereztek,
* akik a szakon előírt mintatanterv összes kreditjének időarányosan legalább 90 %-át teljesítették, továbbá
* az előző két egymást követő, lezárt, aktív félévben a megszerzett érdemjegyek kreditekkel súlyozott számtani átlaga legalább 4,00-es, és azokban a félévekben tudományos, illetve egyéb szakmai munkát végeznek.
* nem részesül a hallgató Stipendium Hungaricum ösztöndíjban

**A beérkezett pályázatok értékelése:**

* 50 %-ban tanulmányi teljesítmény
* 40 %-ban tudományos – szakmai tevékenység
* 10 %-os arányban közéleti, közösségi tevékenység alapján történik.

(igazolások csatolása szükséges!)

A pályázat benyújtásának helye és határideje: **2021. szeptember 27. 12 óra** személyesen a Gazdálkodástudományi Intézetben az A311-es szobában.

A pályázatnak tartalmaznia kell a kitöltött pályázati űrlapot (az [www.nye.hu/gti](http://www.nye.hu/gti) honlapon a Letölthető nyomtatványoknál elérhető), illetve a beírt eredmények és tevékenységekről szóló igazolásokat.

A beérkezett pályázatokat a Nyíregyházi Egyetem rektora által kijelölt helyi testület rangsorolja, a végső döntést az MNB Oktatási Igazgatósága hozza meg.

A nyertes pályázók az ösztöndíjat ünnepélyes keretek között az MNB által szervezett rendezvényen vehetik át 2021. novemberében. Az elnyert ösztöndíj nem ütemezhető át és csak ebben a tanévben folyósítható.

Nyíregyháza, 2021. szeptember 22.